415.03 REGOLAMENTI DWAR ID-DRITT TA’ BEJGĦ MILL-ĠDID LI GĦANDU ARTIST L-AVVIŻ LEGALI 174 ta’ l-2006. L-AVVIŻ LEGALI 174 ta’ l-2006. 1. It-titolu ta’ dawn ir-regolamenti hu Regolamenti dwar id-Dritt ta’ Bejgħ mill-Ġdid li għandu Artist. 2. Skop. L-iskop ta’ dawn ir-regolamenti huwa l-implimentazzjoni tad-Direttiva 2001/84/KE tal-Parlament Ewropew u tal-Kunsill tas-27 ta’ Settemberu, 2001 fuq id-Dritt ta’ Bejgħ mill-Ġdid għall-Benefiċċju ta’ l-Awtur ta’ Xogħol Artistiku. Tifsiriet. 3. F’dawn ir-regolamenti, kemm-il darba r-rabta tal-kliem ma tkunx teħtieġ xort’oħra- "awtur " , dwar xi xogħol, tfisser il-persuna li toħloq ix-xogħol; "bejgħ mill-ġdid " tirreferi għall-bejgħ ta’ xogħol mill-professjonist fis-suq ta’ l-arti wara l-ewwel trasferiment ta’ proprjetà mill-awtur; " il-bejjiegħ " tfisser il-persuna jew l-impriża li f’isimha jsir il-bejgħ; "collecting society" għandha t-tifsira lilha mogħtija fir-regolament 11; " data tal-kuntratt " , dwar bejgħ, tfisser il-waqt meta jkun sar il-kuntratt ta’ bejgħ tax-xogħol; "dritt ta’ bejgħ mill-ġdid "u "royalty għal bejgħ mill-ġdid " għandhom it-tifsir mogħti fir-regolament 4; "drittijiet ta’ l-awtur " għandha t-tifsir mogħti fl-artikolu 2 ta’ l-Att dwar id-Drittijiet ta’ l-Awtur; "prezz tal-bejgħ " huwa l-prezz li jinkiseb għall-bejgħ, nett mit-taxxa li titħallas fuq il-bejgħ, u konvertita f’euro skond ir-rata ta’ referenza tal-Bank Ċentrali Ewropew li tkun tapplika fid-data tal-kuntratt; " professjonist fis-suq ta’ l-arti " tfisser, fost l-oħrajn, kmamar tal-bejgħ, galleriji ta’ l-arti u negozjanti f’xogħlijiet artistiċi b’mod ġenerali; " Stat ŻEE" tfisser Stat Membru, l-Islanda, Liechtenstein jew in-Norveġja; " trasferiment ta’ proprjetà mill-awtur " partikolarment tinkludi: (a) il-bejgħ ta’ xogħol mill-awtur; (b) l-għoti ta’ xogħol bħala rigal mill-awtur; (ċ) it-trasmissjoni ta’ xogħol mill-awtur b’disposizzjoni testamentarja, jew skond ir-regoli tas-suċċessjoni abintestato; u (d) meta r-rappreżentanti personali ta’ l-awtur jiddisponu mix-xogħol tiegħu għall-finijiet ta’ l-amministrazzjoni tal-patrimonju; "xogħol " tfisser kull xogħol ta’ arti grafika jew plastika bħal stampa, collage, pittura, tpinġija, inċiżjoni, impronta, li tografu, skultura, tapezzerija, ċeramika, oġġett tal-ħġieġ u fotografija: Iżda kopja ta’ xogħol m’għandhiex titqies bħala xo għol kemm-il darba l-kopja ma tkunx waħda minn għadd limitat li jkun sar mill-awtur jew taħt l-awtorità tiegħu. 4. L-awtur ta’ xogħol artistiku fejn jissussistu d-drittijiet ta’ l-awtur għandu, skond dawn ir-regolamenti, ikollu dritt, magħruf bħala d-dritt ta’ bejgħ mill-ġdid, għal royalty fuq kull bejgħ ta’ xogħol li jkun bejgħ mill-ġdid sussegwenti għall-ewwel trasferiment ta’ proprjetà mill-awtur. Dak id-dritt ma jistax jiġi mibjugħ jew trasferit u ma jistax jiġi mwarrab, lanqas minn qabel. 5. Kif japplika d-dritt. (1) Id-dritt ta’ bejgħ mill-ġdid għandu jkun japplika għall-atti kollha ta’ bejgħ mill-ġdid magħmulin minn professjonisti fis-suq ta’ l-arti. (2) Għandha titħallas royalty mill-professjonist fis-suq ta’ l-arti li jagħmel bejgħ ta’ xogħol li jkun bejgħ mill-ġdid bla ħsara għall-ewwel trasferiment ta’ proprjetà mill-awtur. 6. Limitazzjonijiet. (1) Id-dritt ta’ bejgħ mill-ġdid m’għandux ikun japplika fil-każ ta’ xogħol li jkun skond dawn iż-żewġ kondizzjonijiet li ġejjin: (a) il-bejjiegħ ikun qabel akkwista x-xogħol direttament mill-awtur anqas minn tliet snin qabel il-bejgħ; u (b) ix-xogħol ikollu prezz tal-bejgħ ta’ mhux iżjed minn 10,000 euro. (2) Id-dritt ta’ bejgħ mill-ġdid m’għandux japplika għar-rigward ta’ xogħlijiet li jkollhom prezz tal-bejgħ ta’ anqas minn 1,500 euro. (3) Id-dritt ta’ bejgħ mill-ġdid m’għandux japplika għal dawk l-atti ta’ bejgħ mill-ġdid li jsiru direttament bejn persuni li jaġixxu privatament mingħajr il-parteċipazzjoni ta’ professjonist fis-suq ta’ l-arti. (4) Id-dritt ta’ bejgħ mill-ġdid m’għandux jestendi għal atti ta’ bejgħ mill-ġdid lil mużewijiet li ma jagħmlux profitt u li huma miftuħa għall-pubbliku: Iżda kull min ikun qiegħed jagħmel dak il-bejgħ għandu jkun qiegħed jagħmlu fil-kapaċità personali tiegħu. 7. Kif tiġi kalkulataroyalty. Royalty skond ma hemm provdut dwarha fir-regolament 4 għandha tiġi kalkolata kif ġej: (a) 0 % għall-porzjon tal-prezz tal-bejgħ sa u inklużi 1,499 euro; (b) 4 % għall-porzjon tal-prezz tal-bejgħ minn 1,500 eurosa 50,000 euro; (ċ) 3 % għall-porzjon tal-prezz tal-bejgħ minn 50, 000.01 eurosa 200,000 euro; (d) 1 % għall-porzjon tal-prezz tal-bejgħ minn 200, 000.01 eurosa 350,000 euro; (e) 0.5 % għall-porzjon tal-prezz tal-bejgħ minn 350, 000.01 eurosa 500,000 euro; (f) 0.25 % għall-porzjon tal-prezz tal-bejgħ li jeċċedi 500,000 euro: Iżda l-ammontħiħ ta’ royalty ma jistax jeċċedi 12,500 euro u l-prezzijiet tal-bejgħ hawn qabel imsemmija għandhom ikunu netti minn kull taxxa. 8. Jedd għal royalties. (1) Royalty li hemm provdut dwarha fir-regolament 4 għandha titħallas lill-awtur ta’ xogħol u, wara mewtu, lis-suċċessur tiegħu. (2) Suċċessur fit-titolu għandu jikseb benefiċċju mid-dritt ta’ bejgħ mill-ġdid biss wara l-2010 għar-rigward ta’ bejgħ mill-ġdid li jseħħ wara dik id-data: Iżda l-Ministru jista’ b’ordni jestendi d-data ta’ bidu fis-seħħ hawn qabel imsemmija sal-2012 wara lmenti li jsiru minn Malta mal-Kummissjoni Ewropea. 9. Persuni li jkollhom jedd minħabba suċċessjoni. (1) Id-dritt ta’ bejgħ mill-ġdid għar-rigward ta’ xogħol jista’ jiġi trasmess b’disposizzjoni testamentarja jew skond ir-regoli tas-suċċessjoni abintestato; u jista’ jiġi aktar hekk trasmess minn persuna li dak id-dritt jgħaddi għal għandha. (2) Id-dritt ta’ bejgħ mill-ġdid jista’ jiġi bisshekk trasmess lil persuna naturali. (3) Minkejja s-sub regolament (2), dritt ta’ bejgħ mill-ġdid jista’ jiġi trasmess bona vacantia. (4) Meta dritt ta’ bejgħ mill-ġdid jiġi trasmess lil aktar minn persuna waħda, dan għandu jkun jappartjeni lil dawk il-persuni flimkien bħala komproprjetarji. 10. Terminu għad-dritt ta’ bejgħ mill-ġdid. Id-dritt ta’ bejgħ mill-ġdid li għandu x’jaqsam ma’ xi xogħol għandu jkompli sakemm jiskadu d-drittijiet ta’ l-awtur rigward dak ix-xogħol. 11. Id-dritt ta’ bejgħ mill-ġdid jista’ jkun eżerċitat mid-detentur indipendentement jew permezz ta’ collecting society li topera taħt il-kondizzjonijiet li hemm provdut dwarhom fl-Att dwar id-Drittijiet ta’ l-Awtur, u regolamenti magħmulin taħtu. 12. Jedd għal informazzjoni. (1) Id-detentur ta’ dritt ta’ bejgħ mill-ġdid għar-rigward ta’ bejgħ, jew persuna li taġixxi f’ismu, ikollhom id-dritt li jiksbu informazzjoni mingħand professjonist fis-suq ta’ l-arti dwar dak il-bejgħ. (2) L-informazzjoni li tista’ tiġi hekk mitluba hi dik li tista’ tkun meħtieġa sabiex jiġi żgurat ħlas ta’ royalty għal bejgħ mill-ġdid. (3) Il-professjonist fis-suq ta’ l-arti li ssirlu t-talba għandu jagħmel dak kollu li jista’ biex jipprovdi l-informazzjoni mitluba fi żmien disgħin ġurnata minn meta jirċievi dik it-talba. (4) Jekk ma tingħatax informazzjoni skond is-sub regolament (3), il-persuna li tagħmel it-talba tista’, permezz ta’ rikors li jiġi ppreżentat fil-Prim’Awla tal-Qorti Ċivili fi żmien xahar minn meta jkun skada t-terminu ta’ disgħin ġurnata msemmi fis-sub regolament (3), titlob li dik il-qorti toħroġ ordni li ġġiegħel lill-persuna mingħand min l-informazzjoni tista’ tintalab, biex tagħti dik l-informazzjoni. Ir-rikors għandu jiġi notifikat lill-parti l-oħra li jkollha wkoll dritt li tippreżenta risposta. (5) Kull informazzjoni li tinkiseb taħt dan ir-regolament għandha titqies bħala waħda kunfidenzjali. 13. Ħtiġiet li jirrigwardaw iċ-ċittadinanza. (1) Id-dritt ta’ bejgħ mill-ġdid jista’ biss jiġi eżerċitat għar-rigward ta’ bejgħ minn persuna naturali li tkun ċittadin ta’ Stat ŻEE. (2) Awtur li jkun ċittadin ta’ pajjiż terz u s-suċċessur tiegħu fit-titolu għandhom igawdu d-dritt ta’ bejgħ mill-ġdid skond dan ir-regolament biss jekk, il-leġislazzjoni fil-pajjiż fejn hu jew is-suċċessur tiegħu fit-titolu jkunu ċittadini, ikun jagħti ħarsien għal dritt ta’ bejgħ mill-ġdid li l awturi mill-Isati Membri ta’ l-Unjoni Ewropea u lis-suċċessuri tagħhom fit-titolu. 14. Disposizzjonijiet transitorji. (1) Id-disposizzjonijiet ta’ dawn ir-regolament i- (a) ma japplikaw għal ebda bejgħ fejn id-data tal-kuntratt tkun tippreċedi d-data tal-bidu fis-seħħ ta’ dawn ir-regolamenti; iżda (b) japplikaw minkejja li x-xogħol mibjugħ ikun ġie “magħmul” qabel dik id-data tal-bidu fis-seħħ. (2) Bla ħsara għad-disposizzjoni tar-regolament 8, meta awtur ta’ xogħol li jkun ukoll il-proprjetarju ta’ drittijiet ta’ l-awtur ta’ dak ix-xogħol ikunmiet qabel il-bidu fis-seħħ ta’ dawn ir-regolamenti, huwa għandu jitqies bħala li jkun ittrasferixxa d-dritt ta’ bejgħ mill-ġdid li kellu lis-suċċessur tiegħu fit-titolu.